Mobiilside teenusoperaator Bravocom alustab täiemahulist tegutsemist kavandatust varem, tuues esmaspäeval turule erakliendile mõeldud teenuse Rahvamobiil Zorro.    Rahvamobiil Zorrot saab kasutada nii lepingulise liitumise alusel kui kõnekaardiga, teatas ettevõte Delfile.    Kõnekaardi tutvumishinnaks novembrikuus saab 99 senti minut, mis kehtib esimest korda ühetaoliselt kõigisse Eesti võrkudesse helistamisel. Lepingulise liitumise puhul  puudub Zorrol kuumaks ning ettevõte lubab seda mitte kunagi kehtestada.    Rahvamobiil Zorro lubab, et ei hakka rakendama ebaõiglasi või peidetud hinnaskeeme. Samuti lubab Zorro soodustingimuste pakkumisel eriliselt tähelepanu pöörata eelkõige olemasolevatele püsiklientidele.    Rahvamobiil Zorro kõnekaart hakkab erinema konkurentidest selle poolest, et sellega ostab klient kindla arvu kõneminuteid, mille hind ei sõltu sellest, mis ajal ja mis võrkudesse helistatakse. Minutipõhise  kaardiga on kliendil koheselt ülevaade täpsest kõneajast, mida ta kasutada saab.    Zorro ei sea enda eesmärgiks pakkuda Eesti kõige madalamat kõnehinda, kuid soovib siiski pakkuda alati soodsaid hindu.    Delfi.ee